আদালত সূত্রে জানা যায়, মার্কিন বিচার বিভাগ থেকে ২০ হাজার এফবিআই কর্মীর বিস্তারিত তথ্য হ্যাক করে গ্যাম্বল একটি বার্তা আপলোড করেন। এতে লেখা ছিল, ‘এটা ফিলিস্তিনিদের জন্য।’ ওই সময়ের হোমল্যান্ড সিকিউরিটি সেক্রেটারি জেহ জনসনের বাসার টিভি হ্যাক করে সেখানে বার্তা লেখেন, ‘তুমি আমার।’ এমনকি জনসনের স্ত্রী সুসান ডিমার্কোকে একটি ভয়েস মেইল পাঠিয়ে বিরক্ত করেন গ্যাম্বল। তাতে তিনি বলেছিলেন, ‘হাই ভুতুড়ে, আমি কি তোমাকে ভয় পাইয়ে দিয়েছি?’ গ্যাম্বল ন্যাশনাল ইন্টেলিজেন্সের সাবেক পরিচালক জেমস ক্ল্যাপারের বাড়ির ফোন ও ইন্টারনেটও হ্যাক করেন।